Altai-krai - Wikipedia
Altai-krai (Russies: Алта́йский край, Altaiski krai) is ’n deelgebied van Rusland. Dit lê in die Siberiese Federale Distrik en die hoofstad is Barnaoel. Die krai grens aan Kazachstan, Nowosibirsk-oblast, Kemerowo-oblast en die Republiek van Altai.
Die ligging van Altai-krai in Rusland.
Federale distrik Siberië
Ekonomiese streek Wes-Siberië
Stigting 28 September 1937
Leier Aleksander Karlin
Wetgewer Wetgewende Raad
Totaal 2 419 755
Oppervlakte 169 100 km²
Amptelike tale Russies
Volgens die 2002-sensus maak Russe 92% van die bevolking uit, Duitsers 3% en Oekraïners 2%. Daar is ook ander groepe wat minder as 1% elk uitmaak, soos Kasakke, Tartare, Wit-Russe en Armeniërs.
Altai-krai bestaan uit heuwels, graslande, mere, riviere en berge. Die winters is lank en koud en die somer warm en gewoonlik droog. Die grootste rivier is die Ob en die grootste mere die Koeloendinskoje, Koetsjoekskoje en Michailofskoje.
Die krai het groot hoeveelhede ru materiaal, veral boumateriaal, en aansienlike mineraalneerslae soos lood- en ystererts, wolfram, molibdeen en goud. Woude beslaan sowat 60 000 km² van die grondgebied.
Altai-krai is een van Rusland se belangrikste landboustreke. Landerye beslaan sowat 110 000 km² van die streek. Lentekoring, bokwiet, mannakoring, ertjies, gort, hawermout, aartappels en ander groente word verbou. Dis die enigste streek in Siberië waar sonneblomme, sojabone en sekere soorte vrugte groei.
Veeteelt is hoofsaaklik vir die vervaardiging van melk, vleis, kaas en eiers. Dis ook ’n belangrike streek vir skaapboerdery en wolproduksie.
↑ "Russian program — Altai". Besoek op 2006-11-30.
↑ 2,0 2,1 "Altai Territory" (in Engels). Geargiveer vanaf die oorspronklike op 6 Junie 2011. Besoek op 29 November 2006.
Hierdie artikel is merendeels vertaal vanaf die Engelse Wikipedia-artikel en:Altai Krai
Ontsluit van "https://af.wikipedia.org/w/index.php?title=Altai-krai&oldid=2173554"
Last edited on 29 April 2020, at 10:42